
ΕΦΗΜΕΡΙΣ ΤΗΣ ΚΥΒΕΡΝΗΣΕΙ)! 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 
11 ΑΠΡΙΛΙΟΥ 1986 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Κατηγοριοποίηση, καθορισμός ορίων και αρτιότητα του οικισμού 

«Εκλεκτό» Επαρχίας Νέστου Ν. Καβάλας. 1 

Καθορισμός ορίων συνεκτικών τμημάτων οικισμού Ν. Μεσσαγγά- 
λων Ν. Λάρισας και καθορισμός όρων και περιορισμών δόμη¬ 
σης αυτού. 2 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 81098 (1) 

Κατηγοριοποίηση, καθορισμός ορίων και αρτιότητα του οικισμού 
«Εκλεκτό» Επαρχίας Νέστου Ν. Καβάλας. 

Ο ΝΟΜΑΡΧΗΣ ΚΑΒΑΛΑΣ 
' Εχοντας υπόψη: 

1) Το από 24.4.1985 (ΦΕΚ 181Δ/3.5.85 «περί τρόπου καθορι¬ 
σμού ορίων οικισμών της χώρας μέχρι 2.000 κατοίκους κατηγορίες, 
αυτών και καθορισμού όρων και περιορισμών δόμησής τους». 

2) Την απογραφή οικισμών και πληθυσμού του Ν. Καβάλας έτους 
1981 της Ε.Σ.Υ.Ε. 

3) Τη μελέτη «Α' φάση σχεδιασμού ανοικτών πόλεων» που εκπο¬ 
νήθηκε από ομάδα μελετητών και έκανε προτάσεις για την οριοθέ- 
τηση, κατηγοριοποίηση, τους ειδικούς όρους δόμησης (δελτία αρχιτε¬ 
κτονικής αναγνώρισης) κλπ. των οικισμών του Ν. Καβάλας σύμφωνα 
με προδιαγραφές του Υ.ΧΟΠ. 

4) Την υπ’ αριθ. 15/14.7.1985 απόφαση του Κοινοτικού Συμβου¬ 
λίου Διαλεκτού. 

5) Την υπ’ αριθ. 15/15/15.1.1986 γνωμοδότηση του Συμβου¬ 
λίου ΧΟΠ Ν. Καβάλας, αποφασίζουμε: 

1. Την κατηγοριοποίηση του οικισμού «Εκλεκτό» όπως παρακά¬ 
τω: 


- Θέση στο χώρο: (Α3) Ούτε: Περιαστικός, παραλιακός, τουριστι¬ 
κός. 

- Βαθμός προστασίας: (Β3) Αδιάφορος. 

- Δυναμικότητα: (Γ3) Φθίνων. 

- Βαθμός διασποράς: (Δ1) Συνεκτικός. 

- Μέγεθος: (Ε1) Μικρός. 

2. Καθορίζουμε τα όρια του οικισμού «Εκλεκτό» όπως αυτά φαίνο¬ 
νται στο θεωρημένο από την Προϊσταμένη του ΤΠ και ΠΕ Ν. Καβά¬ 
λας διάγραμμα του οικισμού όε κλίμακα 1:5.000 που συνοδεύει την 
απόφαση. 

3. Καθορίζουμε την αρτιότητα των οικοπέδων που περιλαμβάνο¬ 
νται στα όρια του οικισμού Εκλεκτό σε 800 τ.μ. 

Ειδικά για το τμήμα του οικισμού με εγκεκριμένο σχέδιο η αρτιό¬ 
τητα καθορίζεται σε τριακόσια (300) τ.μ. 

Οικόπεδα που ήταν άρτια και οικοδομήσιμα κατά κανόνα ή κατά 
παρέκκλιση με προγενέστερες διατάξεις που ίσχυαν για την περιοχή 
εξακολουθούν να είναι άρτια και οικοδομήσιμα. 

4. Κατά παρέκκλιση εντός του ορίου του οικισμού θεωρούνται άρ¬ 
τια τα οικόπεδα με όποιο εμβαδόν είχαν στις 3.5.1985 ημέρα δημο¬ 
σίευσης του από 24.4.85 Δ/τος. 

5. Κατά τη δόμηση πρέπει να εξασφαλίζεται οπωσδήποτε η συνέ¬ 
χεια των υφισταμένων η εγκεκριμένων δρόμων του οικισμού κατά την 
κρίση της Υπηρεσίας. 

6. "Πριν από οποιαδήποτε κατάτμηση οικοπέδων εντός των ορίων 
του οικισμού θα πρέπει να θεωρείται το σχετικό τοπογραφικό διά¬ 
γραμμα απο το Τμήμα Π και ΓΙ.Ε. Ν. Καβάλας ώστε να εξασφαλίζε¬ 
ται η συνέχεια των υπαρχόντων Κοινοχρήστων χώρων και η δημιουρ¬ 
γία νέων σύμφωνα με τα οριζόμενα στη παρ. 1 του άρθρου 6 του από 
24.4.85 Π. Δ/τος. 

7. Κατά τα λοιπά ισχύει το από 24.4.1985 Π.Α/γμα. 

Η απόφαση αυτή με το διάγραμμα που τη συνοδεύει να δημοσιευθεί 
στην Εφημερίδα της Κυβερνήσεως. 

Καβάλα, 7 Φεβρουάριου 1986 

Ο Νομάρχης 
Γ. ΜΠΕΛΤΣΙΟΣ 

Αριθ. 662 (2) 

Καθορισμός ορίων συνεκτικών τμημάτων οικισμού Ν. Μεσσαγγάλων 
Ν. Λάρισας και καθορισμός όρων και περιορισμών δόμησης αυτού. 

Ο ΝΟΜΑΡΧΗΣ ΛΑΡΙΣΑΣ 
' Εχοντας υπόψη: . 

1. Τις διατάξεις του από 24.4.1985 Π.Δ. (ΦΕΚ 181Δ/3.5. 
1985) «Περί τρόπου καθορισμού ορίων οικισμού της χώρας, κατηγο¬ 
ρίες αυτών και καθορισμός όρων και περιορισμών δόμησης». 

2. Τις προτάσεις των ιδιωτών μελετητών Μηχ/κών, στους οποίους 
ανατέθηκε σχετική μελέτη στα πλαίσια του προγράμματος των ανοι¬ 
χτών πόλεων, που αφορούν στον προσδιορισμό των ορίων των υπόψη 
οικισμών. 

3. Τα δελτία Αρχιτεκτονικής αναγνώρισης των οικισμών που συ¬ 
μπληρώθηκε από τους προαναφερόμενους Μελετητές κατά τις υποδεί¬ 
ξεις των σχετικών προδιαγραφών του Υ.Χ.Ο.Π. 

4. Την υπ’ αριθ.7049/30.10.1985 απόφαση μας για την κατηγο- 
ριοποίηση των οικισμών του Ν. Λάρισας που έχουν πληθυσμό μέχρι 
και 2.000 κατοίκους. 

5. Τα πληθυσμιακά στοιχεία της τελευταίας απογραφής του κρά¬ 
τους της Ε.Σ.Υ.Ε., 

6. Την υπ’ αριθ. 4/1/10.1.1986 γνωμοδότηση του Συμβουλίου 
Χ.Ο.Π. του Νομού. 

7. Την υπ’ αριθ. 19/9/26.7.85 απόφαση του Κοινοτικού Συμβου¬ 
λίου Αιγάνης, αποφασίζουμε: 

I. Καθορίζουμε τα όρια των συνεκτικών τμημάτων του οικισμού Ν. 
Μεσσαγγάλων Κοινότητας Αιγάνης Επαρχίας Τυρνάβου του Ν. Λάρι¬ 
σας όπως αυτά φαίνονται στο συνοδευτικό της παρούσας σχεδιά¬ 
γραμμα κλίμακας 1:1000 που αποτελεί αναπόσπαστο μέρος της από¬ 
φασης αυτής -και συντάχθηκε βάσει πρόσφατης κτηματογράφισης. 

II. Καθορίζουμε τους ακόλουθούς Γενικούς και Ειδικούς όρους και 
περιορισμούς Δόμησης. 

Α. Γενικοί όροι Δόμησης. 

Εντός των ορίων των συνεκτικών τμημάτων οικισμού Ν. Μεσσαγ¬ 
γάλων θεωρούνται άρτια τα γήπεδα που έχουν α) Ελάχιστο εμβαδόν 
500 τ.μ. β) Μέγιστος αριθμός ορόφων 2 και μέγιστο ύψος 7,50 μ. 


Κατά παρέκλιση εντός των ορίων των οικισμών θεωρούνται άρτια 
τα γήπεδα με όποιο εμβαδόν είχαν στις 3.5.1985 ημέρα Δημοσίευ¬ 
σης του από 24.4.1985 Δ/τος. 

Β. Ειδικοί όροι Δόμησης. 

Επικάλυψη: Στέγη με κεραμίδια και κλίση μέχρι 50%. 

Επιφάνειες των όψεων του κτιρίου: Με παραδοσιακά υλικά και 
χρώματα. 

Οι ανοιχτοί εξώστες να μη καταλαμβάνουν ολόκληρο το μήκος της 
όψεως. 

Ανοίγματα: Μέγιστο ποσοστό το 25% της επιφάνειας της όψης 
εφόσον πρόκειται για κατοικία. 

Περίφραξη: Παραδοσιακά υλικά και χρώματα της όψεως. 

III.Λ) Πριν από οποιαδήποτε κατάτμηση οικοπέδων εντός των 
ορίων των συνεκτικών τμημάτων του οικισμού θα πρέπει να θεωρείται 
το σχετικό τοπογραφικό διάγραμμα από το τμήμα Πολεοδομίας και 
Π.Ε της Νομαρχίας ώστε να εξασφαλίζεται η συνέχεια των υπαρχό¬ 
ντων Κοινόχρηστων χώρων και η δημιουργία νέων Κοινόχρηστων 
χώρων σύμφωνα με τα οριζόμενα στις διατάξεις της παρ. 1 του άρ¬ 
θρου 6 του από 24.4.1985 Δ/τος. 

Β) Μέσα στα υπόψη όρια των συνεκτικών τμημάτων του οικισμού 
«Νέα Μεσσάγγαλα» πρέπει 1) Να εξασφαλίζεται η συνέχεια των υφι¬ 
σταμένων δρόμων με τελικό διαμορφωμένο πλάτος α) το υφιστάμενο 
εφ’ όσον τούτο είναι μεγαλύτερο ή ίσο με 8,00 μ. β) 8,00 μ. εφ’ όσον 
το υφιστάμενο είναι μικρότερο των 8.00 μ. 

2) Η (αποζημίωση της απαιτούμενης έκτασης για τη δημιουργία 
του προαναφερόμενου επιβαλλομένου πλάτους θα βαρύνει εξ ίσου τους 
παρόδιους .ιδιοκτήτες. 

Κατά τα λοιπά ισχύουν τα οριζόμενα στο Δ/γμα της 24.4.1985 
(ΦΕΚ 181Δ/3.5.1985). 

Η παρούσα απόφαση με τα 2 σχεδιαγράμματα οριοθέτησης των 
συνεκτικών τμημάτων οικισμού που τη συνοδεύει να δημοσιευθεί στην 
Εφημερίδα της Κυβερνήσεως. 

Λάρισα, 30 Ιανουάριου 1986 

Ο Νομάρχης 
ΑΠ. ΒΛΑΣΙΑΔΗΣ 















Υχουργιίο Χωροταξίας Οιχισιιού χ®. Περιβάλλοντος 

